পাথরঘাটা কলেজ

পাথরঘাটা কলেজ বাংলাদেশের বরগুনা জেলার পাথরঘাটা উপজেলার একটি কলেজ। কলেজটিতে উচ্চ মাধ্যমিক ও স্নাতক শ্রেণীর জন্য পাঠদান করা হয়। উচ্চ মাধ্যমিক শ্রেণী বরিশাল শিক্ষা বোর্ডের অন্তর্ভুক্ত এবং স্নাতক শ্রেণী জাতীয় বিশ্ববিদ্যালয় অধিভুক্ত। কলেজটি ১২ একর জমির প্রতিষ্ঠিত।

ইতিহাস
বঙ্গোপসাগর তীরবর্তী পাথরঘাটা একটি উপজেলা হওয়া সত্ত্বেও ছিলো না কোনো উচ্চ মাধ্যমিক পর্যায়ের শিক্ষাপ্রতিষ্ঠান। তাই স্থানীয় কয়েকজন শিক্ষানুরাগী ব্যক্তি ১৯৮৫ সালে এ কলেজটি প্রতিষ্ঠা করেন। যাদের মধ্যে উল্লেখযোগ্য কয়েকজন হলো-মল্লিক মোহাম্মদ আইয়ুব, চলাভাঙ্গা দরবার শরীফের পীর সাহেব মাওলানা আব্দুর রশিদ চিশতী, তৎকালীন জেলা প্রশাসক মোঃ বদিউজ্জামান, তৎকালীন উপজেলা নির্বাহী কর্মকর্তা দুলাল কৃষাণ হালদার, প্রয়াত আব্দুর রাজ্জাক পহলান, প্রয়াত মজিবুল হক, প্রয়াত মোহাম্মদ আলী মল্লিক, আব্দুল মজিদ মিয়া এবং নুরুল ইসলাম খাঁন (এনআই খাঁন)। ১৯৮৫ সালের ১লা জুলাই কলেজটির শ্রেণী কার্যক্রম শুরু হয়। বর্তমানে প্রায় ১২০০ ছাত্র-ছাত্রী ও ৪৭ জন টিচিং ও নন-টিচিং কর্মচারী রয়েছে।

তথ্যসূত্র

বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বিষয়শ্রেণী:পাথরঘাটা উপজেলা
বিষয়শ্রেণী:বরগুনা জেলার মহাবিদ্যালয়